laion/Wikipedia-Exotic huggingface dataset:
מאט הלדרס

מאט הלדרס (באנגלית: Matt Helders; נולד ב-7 במאי 1986) הוא מתופף אנגלי, ווקאליסט וכותב שירים. ידוע בזכות היותו המתופף של להקת הרוק "ארקטיק מאנקיז" (Arctic Monkeys), איתם הקליט שישה אלבומיי סטודיו. הלדרס נולד בשנת 1986 בשפילד, אנגליה, לשניי הוריו ג'יל הלדרס וקלייב הלדרס, ויש לו אח אחד בשם גארי. הלדרס למד ביחד עם שותפיו ללהקה, אלכס טרנר ואנדי ניקולסון בתיכון סטוקסברידג'. בשנת 2011 הכיר על סט הצילומים של הקליפ של "Suck It And See" את בריאנה מאקדו, השניים החלו לצאת והתארסו ב-2013. ב-יוני 2016 הם התחתנו ומוקדם יותר במאי 2015 נולדה בתם המשותפת, אמיליה דארלינג הלדרס. בשנת-2019, הוא ואשתו בריאנה התגרשו. במאי 2021 החל לצאת עם המוזיקאית אמנדה בלאנק. 2006 - Arctic Monkeys) Whatever people say I Am, That's What I'm Not) 2007 - Arctic Monkeys) Favorite Worst Nightmare) 2009 - Arctic Monkeys) Humbug) 2011 - Arctic Monkeys) Suck It and See) 2013 - Arctic Monkeys) AM) 2018 - Arctic Monkeys) Tranquility Base Hotel & Casino) מדיה וקבצים בנושא מאט הלדרס בוויקישיתוף אתר האינטרנט הרשמי של מאט הלדרס מאט הלדרס, במסד הנתונים הקולנועיים IMDb (באנגלית) מאט הלדרס, באתר AllMusic (באנגלית) מאט הלדרס, באתר MusicBrainz (באנגלית) מאט הלדרס, באתר Discogs (באנגלית) מאט הלדרס, באתר Songkick (באנגלית)
קלי פרייס

קלי פרייס (באנגלית: Keli price; נולד ב-30 ביוני 1990) הוא שחקן, מוזיקאי ומפיק קולנוע אמריקאי. קלי פרייס נולד במנהטן, ניו יורק. הוא למד בבית הספר התיכון לאמנויות בלונג איילנד במגמת משחק ומוזיקה. בגיל ארבע החל פרייס לדגמן. בין היתר דגמן עבור חברות פולו ראלף לורן, גאפ, שון ג'ון, H&M, נייקי, קול האן, טומי הילפיגר ומייסיס. פרייס הופיע גם על שער "מגזין ניו יורק טיימס" ועם נלי בקמפיין ארצי עבור חברת ריבוק. פרייס הופיע בסדרות טלוויזיה כמו "רווק פלוס ילד" שם גילם את "גאס" ו"Your Family or Mine" שם שיחק בתפקיד קולין לצד ריצ'רד דרייפוס. הוא שיחק בתור זאק בסדרה המוזיקלית "Side Effects". הוא שיחק בתפקידים ראשיים בסרטים עלילתיים "הקליקה" משנת 2008 של האחים וורנר, שם שיחק לצד ברידג'יט מנדלר; הסרט הוא עיבוד של הרומן הנמכר ביותר של ליסי הריסון, "סתיו אחד". הוא זכה בפרס פזמונאי השנה הצעיר של BMI, וקיבל את פרס אייב אולמן על מצוינות בכתיבת שירים. בשנת 2017, פרייס כיכב בסרט העלילתי "Sleep No More". לפרייס תפקידים ראשיים בסרטים Underdogs Rising, The Hyperions, Reboot Camp ו-Infamous Six, אשר הוקרנו לראשונה בשנת 2021. בשנת 2023, גילם את קירק בסדרה "Rap Sh!t" מבית HBO Max. אתר האינטרנט הרשמי של קלי פרייס קלי פרייס, במסד הנתונים הקולנועיים IMDb (באנגלית) "Keli Price | Actor | Ford Models | Interviews | News | Pictures | Photos | Pics | The Naked Brothers Band | American Superstar Magazine". אורכב מ-המקור ב-17 בדצמבר 2007. נבדק ב-3 פבר' 2019. {{cite web}}: (עזרה) "Keli Price | Actor | Ford Model | Interviews | News | Pictures | Photos | Pics | The Naked Brothers Band | American Superstar Magazine". אורכב מ-המקור ב-16 בנובמבר 2007. נבדק ב-3 פבר' 2019. {{cite web}}: (עזרה)
זאב וולף (פירושונים)

זאב וולף הוא שם יהודי-אשכנזי. "וולף" (בכתב יידי: וואָלף) הוא תרגומו של "זאב" ליידיש ולגרמנית. האם התכוונתם ל... זאב וולף מזברז' (נפטר 1822) – רב חסידי זאב וולף מז'יטומיר (נפטר 1798) – רב חסידי זאב וולף מסטריקוב (1807–1891) – רב חסידי זאב וולף מצ'רני-אוסטראה (נפטר 1822) - רב חסידי זאב וולף איינהורן (נפטר 1862) - פרשן חשוב של המדרש זאב וולף בלום (1835–1911) – מאנשי העלייה הראשונה, ממייסדי המושבה ראש פינה זאב וולף גוטליב (1910–1983) – רב, דיין, ומחנך, יליד גליציה זאב וולף גולד (1829–1928) – רב ופעיל יהודי זאב וולף הלוי טירנואר (נפטר 1959) – רבן של הערים לספז, שאמקוט, סוצ'אבה ופלטיצ'ן זאב וולף ליבשיץ (1827–1900) – רב ליטאי זאב וולף קיציס (1695–1788) – רב חסידי זאב (פירושונים) וולף
לורן מורון

לורנסו חסוס מורון גרסיה (בספרדית: Lorenzo Jesús Morón García; נולד ב-30 בדצמבר 1993), הידוע יותר כלורן מורון, או בקיצור לורן, הוא כדורגלן ספרדי המשחק בעמדת החלוץ בקבוצת אריס סלוניקי מליגת העל היוונית בכדורגל. לורן נולד במרבייה, מחוז מלגה, אנדלוסיה, וייצג את CD Peña Los Compadres, UD Marbella ו-CD Vazquez Cultural כנער. ב-2012 הוא חתם במועדון בליגה השלישית בספרד, יוניון אסטפונה, והופיע לראשונה בבכורה ב-1 בספטמבר באותה שנה בהפסד ביתי 0–1 נגד אל פאלו. לורן כבש את שער הבכורה הראשון שלו ב־30 בספטמבר 2012, וכבש את השלישי של קבוצתו בניצחון ביתי 4–1 על וולס. בינואר שלאחר מכן חזר למרבייה, וכעת שויך לקבוצה הראשונה בליגה הרביעית. ב־8 ביולי 2014, לאחר השגת קידום, הושאל לורן לקבוצה הרביעית וולס למשך שנה. ב־29 בינואר בשנה שלאחר מכן חתם בריאל בטיס והועבר מיד למילואים בליגה השנייה בספרד. ב־20 ביוני 2016, לאחר שכבש 13 שערים אך לא הצליח להימנע מירידה, חידש לורן את חוזהו עד לשנת 2018. ב־14 במאי 2017, הוא כבש שלושער בתוצאה 7–1 בחוץ נגד אתלטיקו אספלנו. ב־30 בינואר 2018, האריך לורן את חוזהו עד 2021 והועלה לקבוצה הראשונה בלה ליגה. הוא ערך את הופעת הבכורה המקצועית שלו ב־3 בפברואר, כשהוא כבש צמד בניצחון 2–1 על ויאריאל. בחמשת המשחקים הבאים הוא כבש ארבעה שערים נוספים. ב־30 ביוני 2018 חידש לורן את חוזהו עד יוני 2022. הוא התחיל בצורה מאוד מרשימה את עונת 2019–2020, מה שהוביל להתעניינות מברצלונה, טוטנהאם הוטספר, נאפולי, ואינטר מילאנו. עם זאת, הוא הסכים להארכת חוזה נוספת בריאל בטיס עד 2024, כאשר סעיף הרכישה שלו נקבע על 50 מיליון יורו. ב-25 באוגוסט 2021 הושאל לורן לאספניול. הוא כבש 4 שערים והוסיף בישול, הוא כבש את שער הבכורה ב-17 בדצמבר 2021 בהפסד 1-3 לסלטה ויגו. ב-1 ביולי 2022 חזר לורן לבטיס והושאל ללאס פאלמס. במדי לאס פלמאס, לורן כבש 2 שערים ב-13 משחקים בכל המסגרות. ב-27 ביולי 2023 עזב לורן את בטיס בהעברה חופשית והצטרף לאריס סלוניקי היוונית. לורן נמצא בעונה טובה עם 13 שערים בכל המסגרות וב-3 בספטמבר 2023 הוא כבש את שער הבכורה במדי סלוניקי בניצחון 3-2 על טריפוליס. אביו של לורן, שנקרא גם לורנסו, היה גם כדורגלן. קשר הגנתי, ייצג בעיקר את סלמנקה, ורקרייטיבו דה חולבה. מדיה וקבצים בנושא לורן מורון בוויקישיתוף לורן מורון, באתר Transfermarkt לורן מורון, באתר Soccerway לורן מורון, באתר BDFutbol לורן מורון, באתר WorldFootball.net לורן מורון, באתר FootballDatabase.eu
איווקו יורוקרגו

איווקו יורוקרגו (באיטלקית: Iveco Eurocargo) היא קשת רחבה של דגמי משאיות מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר מיוצרים באיטליה, ספרד, טורקיה, ברזיל, לוב, ארגנטינה, דרום אפריקה ובריטניה. משאית ה-"איווקו יורוקרגו" זכתה בתואר "המשאית הבינלאומית של שנת 2016" ("International Truck of the Year" (אנ')), תואר שהוענק לה על ידי 25 עיתונאי רכב בכירים מרחבי אירופה. דור ראשון – יוצר בין השנים 1991–2002. דור שני – יוצר בין השנים 2002–2008, יוצרו כ-300,000 יחידות. דור שלישי – מיוצר משנת 2008. "איווקו יורוקרגו", שנת 1992 "איווקו יורוקרגו" "איווקו יורוקרגו" בשרות הצלב האדום "איווקו יורוקרגו" - מכלית (משאית) "איווקו יורוקרגו" - מכלית (משאית) לתדלוק מטוסים "איווקו יורוקרגו" "איווקו יורוקרגו" (צולם באיסטנבול) "איווקו יורוקרגו", שנת 2015 "איווקו יורוקרגו" - משאית צבאית "איווקו יורוקרגו" בצבא ספרד "איווקו יורוקרגו" - כבאית בניו זילנד "איווקו יורוקרגו" - כבאית "איווקו יורוקרגו" - משאית משטרה במצרים "איווקו יורוקרגו" - ניידת משטרה "איווקו יורוקרגו" - ניידת משטרה השייכת ל-"Polizia di Stato" (אנ') בכוחות השיטור של משטרות איטליה איווקו מדיה וקבצים בנושא איווקו יורוקרגו בוויקישיתוף איווקו יורוקרגו, סרטון באתר יוטיוב היסטוריה של איווקו 1985–1994 web.archive.org/web/20120626132047 איווקו ספרד accentglobal.com/newsletters/issue-n18/iveco-spain-a-truck-every-six-minutes איווקו – אתר רשמי iveco.com/Pages/Iveco-brands "איווקו יורוקרגו" iveco.com/en-us/press-room/kit/Pages/New-Eurocargo-plant-in-Brescia "איווקו יורוקרגו" iveco.com/africa-mideast-en/products/pages/eurocargo-4x4
תגליות והמצאות בישראל

האם התכוונתם ל... המצאות בישראל תגליות בישראל
שיטת הנגב

שיטת הנגב (שם מדעי: Vachellia gerrardii) הוא מין נדיר של עץ השיטה. העץ גדל בדרום הנגב והערבה בעיקר ברמות הגבוהות בין נחל פארן לבין אילת והמושב פארן ובערוצי הנחלים וכן בסיני ובירדן. העץ תואר לראשונה בסעודיה. שיטת הנגב גדל באזור אדום והוא נדיר בערבה. שיטת הנגב גדל גם בכווית ובעיראק במדבר הדרומי. שיטת הנגב הוא עץ מדברי העמיד בקור טוב יותר משאר מיני השיטה הגדלים בישראל. גובה העץ כ-8 מטר בממוצע וישנם פריטים המגיעים לגובה של 12 מטר. לעץ גזע יחיד. הפרי איננו סלילי אלא בצורת מגל. קליפת הגזע של העץ הבוגר מתקלפת בקלות בצורת קשקשים בצבע צהוב - חום. בלוטת הצוף שעל העלה סמוכה לבסיס הפטוטרת. הפריחה בחודשים יולי עד אוקטובר. העלים אפורים יותר מהעלים של עצי שיטה אחרים הגדלים בישראל והם מכוסים שיער דק דמוי לבד. הקוצים ארוכים וצפופים. שיטת הנגב הוא עץ המופיע ברשימת הצמחים מוגנים בישראל. עזריה אלון, החי והצומח של ארץ ישראל. משרד הביטחון – ההוצאה לאור והחברה להגנת הטבע. כרך 10 עמוד 144 הבריטניקה החדשה לנוער, הוצאת ידיעות אחרונות - ספרי חמד וכתר הוצאה לאור. כרך 16 עמוד 52. נעמי פינברין-דותן, אבינעם דנין, המגדיר לצמחי בר בארץ ישראל, הוצאת כנה - ירושלים. ISBN 965-264-051-4 מדיה וקבצים בנושא שיטת הנגב בוויקישיתוף שיטת הנגב, באתר ITIS (באנגלית) שיטת הנגב, באתר NCBI (באנגלית) שיטת הנגב, באתר צמחיית ישראל וסביבתה שיטת הנגב, באתר Tropicos (באנגלית) שיטת הנגב, באתר GBIF (באנגלית) שיטת הנגב, באתר IPNI (באנגלית) שיטת הנגב, הגן הבוטני האוניברסיטאי תמונה של שיטת הנגב בנחל נוקד צפריר רינת, מחקר: עצי השיטה הם בעלי יכולת עמידות גבוהה בתנאים קיצוניים ובשנים שחונות, באתר הארץ, 4 בנובמבר 2019 אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
אל עלמיין (סרט, 1953)

אל עלמיין הוא סרט מלחמה אמריקאי משנת 1953, בבימויו של פרד פ. סירס ובכיכובם של סקוט בריידי, אדוארד אשלי וריטה מורנו. הסרט ידוע גם בשם החלופי סיירת המדבר. הסרט מתאר את קרב אל עלמיין בשנת 1942 במהלך המערכה בצפון אפריקה . סקוט בריידי בתפקיד ג'ו באנינג אדוארד אשלי בתפקיד קפטן הרביסון רובין יוז בתפקיד סמ"ר אלף לאו ריטה מורנו בתפקיד ג'ארה מייקל פייט בתפקיד סמ"ר מקווין פיטר ברוקקו בתפקיד סלים פיטר ממקוס כמפקד סינג דאס ריי פייג ' בתפקיד הטייס הגרמני בני רובין בתפקיד נהג מצרי הנרי רולנד בתפקיד קצין גרמני David Eldridge. Hollywood's History Films. B.Tauris, 2006. "אל עלמיין", במסד הנתונים הקולנועיים IMDb (באנגלית) "אל עלמיין", במסד הנתונים הקולנועיים KinoPoisk (ברוסית) Eldridge, 30 ערך זה הוא קצרמר בנושא סרטים אמריקאיים ובנושא מלחמת העולם השנייה. אתם מוזמנים לתרום לוויקיפדיה ולהרחיב אותו.
לאגוס (פירושונים)

האם התכוונתם ל... לאגוס – העיר הגדולה ביותר בניגריה לאגוס (מדינה) – המדינה הקטנה בניגריה לאגוש – עיר בפורטוגל ריקארדו לאגוס – מנשיאי צ'ילה
יואל רובלס

יואל רובלס בלאסקס (בספרדית: Joel Robles Blázquez; נולד ב-17 ביוני 1990) הוא כדורגלן ספרדי המשחק בעמדת השוער באשטוריל מליגת העל הפורטוגלית. רובלס החל את הקריירה המקצוענית שלו באתלטיקו מדריד, בתחילה בקבוצה השלישית של אתלטיקו בשנת 2008, לפני שהתקדם לקבוצה השנייה כעבור שנה. לפני שהועלה לסגל הבוגרים. הוא עבר בהשאלה לראיו ואיקאנו בינואר 2012, ושוב כעבור שנה לוויגאן אתלטיק מליגת העל, שם היה חלק מהקבוצה שזכתה בגמר ה-FA בגביע 2013 לפני שהצטרף לאברטון. ב-9 באוגוסט 2022 חתם לעונה אחת בלידס יונייטד מהפרמייר ליג. ב-9 בנובמבר ערך את משחק הבכורה שלו בקבוצה, במסגרת גביע הפוטבול ליג, שהסתיים בהפסד לוולברהמפטון וונדררס בתוצאה 0–1. רובלס שיחק בנבחרות הבינלאומיות עבור ספרד: עד גיל 16, עד גיל 17, עד גיל 21 ועד גיל 23, והיה חלק מהסגל שזכה באליפות אירופה עד גיל 21 בשנת 2013. אתלטיקו מדריד הגביע האירופי – 2009/2010 הסופר קאפ האירופי – 2010 קופה דל ריי – 2009/2010 ויגאן את'לטיק גביע FA – שנים 2012/2013 ריאל בטיס גביע המלך: 2021/2022 נבחרת ספרד בכדורגל עד גיל 21 אליפות אירופה לנבחרות עד גיל 21 – 2013 מדיה וקבצים בנושא יואל רובלס בוויקישיתוף יואל רובלס, ברשת החברתית אקס (טוויטר) יואל רובלס, ברשת החברתית אינסטגרם יואל רובלס, באתר Transfermarkt יואל רובלס, באתר Soccerway יואל רובלס, באתר BDFutbol יואל רובלס, באתר WorldFootball.net יואל רובלס, באתר FootballDatabase.eu Joel Robles: Leeds United sign goalkeeper on a free transfer after Real Betis exit, BBC Sport, 9 August 2022 Emma Smith, Wolverhampton Wanderers 1 Leeds United 0, BBC Sport. 9 November 2022 ערך זה הוא קצרמר בנושא כדורגל ספרדי. אתם מוזמנים לתרום לוויקיפדיה ולהרחיב אותו.
אמנת המסגרת של האו"ם בנושא שינויי אקלים

אמנת המסגרת של האומות המאוחדות בנושא שינויי אקלים (באנגלית: United Nations Framework Convention on Climate Change, או בראשי תיבות: UNFCCC) היא אמנה סביבתית בינלאומית, העוסקת בשינויי אקלים. האמנה נחתמה על ידי 154 מדינות בוועידת האו"ם בנושא איכות הסביבה ופיתוח (UNCED), המכונה באופן רשמי פסגת כדור הארץ, שנערכה בריו דה ז'ניירו בתאריכים 3–14 ביוני 1992. מתוקף האמנה הוקמה במרץ 1994 מזכירות שבסיסה בבון. פרוטוקול קיוטו, שנחתם בשנת 1997 ונכנס לתוקף בשנת 2005, היה ההרחבה הראשונה ל-UNFCCC. הוא הוחלף על ידי הסכם פריז, שנכנס לתוקפו בשנת 2016. נכון לשנת 2020 יש באמנה 197 צדדים חתומים. גוף קבלת ההחלטות העליון שלה, ועידת הצדדים (COP), נפגש מדי שנה כדי להעריך את ההתקדמות בטיפול בשינויי אקלים. מטרת ה-UNFCCC היא יצוב ריכוזי גזי החממה באטמוספירה ברמה שתמנע הפרעה מסוכנת הנגרמת על ידי האדם על ידי מערכת האקלים של כדור הארץ. רמה כזו צריכה להיות מושגת בתוך פרק זמן מספיק כדי לאפשר למערכות אקולוגיות להסתגל באופן טבעי לשינויי האקלים, כדי להבטיח כי ייצור המזון לא מאוים ולאפשר להתפתחות הכלכלית להתקיים באופן בר קיימא. האמנה קבעה אחריות דיפרנציאלית לשלוש קטגוריות של מדינות חתומות. קטגוריות אלה הן מדינות מפותחות, מדינות מפותחות עם אחריות פיננסית מיוחדת ומדינות מתפתחות. המדינות המפותחות, המכונות גם כ״דרג 1״, כללו במקור 38 מדינות, מהן 13 מדינות מזרח אירופאיות בתהליכי דמוקרטיזציה והצטרפות לאיחוד האירופי. כל המדינות במקבץ זה שייכות לארגון לשיתוף פעולה ופיתוח כלכלי (OECD). מדינות במקבץ 1 נקראו לאמץ מדיניות לאומית ולנקוט בצעדים מקבילים להפחתת שינויי האקלים על ידי הגבלת פליטת גזי החממה האנתרופוגניים שלה, וכן לדווח על צעדים שאומצו במטרה לחזור לרמות הפליטה שלהל ב-1990. המדינות המפותחות עם אחריות פיננסית מיוחדת נקראו גם מדינות “מקבץ II“. והן כללו את כל מדינות מקבץ I, למעט אלה תהליך דמוקרטיזציה ומעבר לכלכלת שוק. מדינות נספח II מתבקשות לספק משאבים כספיים כדי לעמוד בעלויות המאמץ של המדינות המתפתחות. מכיוון שמספר מדינות מפתח החתומות על האמנה לא עמדו בהתחייבויותיהן, נשמעה ביקורת על ה-UNFCCC שלא הצליחה להפחית את פליטת הפחמן הדו-חמצני מאז אימוצה. פרוטוקול קיוטו פרוטוקול מונטריאול ועידות האומות המאוחדות לשינוי אקלים מדיה וקבצים בנושא אמנת המסגרת של האו"ם בנושא שינויי אקלים בוויקישיתוף אתר האינטרנט הרשמי של אמנת המסגרת של האו"ם בנושא שינויי אקלים (באנגלית, בצרפתית, בספרדית, ברוסית ובמנדרינית תקנית) אמנת המסגרת של האו"ם בנושא שינויי אקלים, ברשת החברתית פייסבוק אמנת המסגרת של האו"ם בנושא שינויי אקלים, ברשת החברתית אקס (טוויטר) "United Nations Framework Convention on Climate Change (UNFCCC)". World Health Organization (WHO). נבדק ב-22 באוקטובר 2020. {{cite web}}: (עזרה) "About UNFCCC". United Nations Global Market place (ungm). נבדק ב-22 באוקטובר 2020. {{cite web}}: (עזרה) "What is the UNFCCC & the COP". Climate Leaders. Lead India. 2009. אורכב מ-המקור ב-27 במרץ 2009. נבדק ב-5 בדצמבר 2009. {{cite web}}: (עזרה) "Article 2" (PDF). The United Nations Framework Convention on Climate Change. נבדק ב-23 במאי 2016. {{cite web}}: (עזרה) H.K., Jacobson (2001). "United Nations Framework Convention on Climate Change: Climate Policy: International". Science Direct. נבדק ב-22 באוקטובר 2020. {{cite web}}: (עזרה) Schiermeier, Quirin (2012). "The Kyoto Protocol: Hot air". Nature. 491 (7426): 656–658. Bibcode:2012Natur.491..656S. doi:10.1038/491656a. PMID 23192127.
הקרב באל עלמיין (סרט)

קרב אל עלמיין (באנגלית: The Battle of El Alamein) הוא סרט מלחמה משנת 1969 בבימויו של ג'ורג'יו פרוני אשר נוצר במסגרת הפקה משותפת איטלקית וצרפתית. הקרנת הבכורה של הסרט התקיימה באיטליה ב־23 בינואר 1969. עלילת הסרט, אשר מתרחשת במהלך קיץ 1942, מתמקדת בחוויותיהם של כוחות הצבא הגרמנים והאיטלקים בראשות מרשל השדה ארווין רומל בקרב אל-עלמיין השני בצפון אפריקה, אשר נלחמו בארמייה השמינית של הצבא הבריטי. פרידריך סטאפורד - סגן ג'ורג'יו בוררי ג'ורג' הילטון - סגן גרהם מייקל רני - גנרל ברנרד לו מונטגומרי רוברט חוסיין - מרשל השדה ארווין רומל אנריקו מריה סלרנו - סמ"ר רס"ן קלאודיו בוררי מרקו גוללימי - סרן הוברט אטורה מני - קפטן איטלקי ג'רארד הרטר - הגנרל שוורץ הנסיכה אירה פון פירסטנברג - אוולין בייקר ג'וזפה אדובובטי - הגנרל גאורג שטומה מנליו בוסוני - הגנרל אטורה בסטיקו סלבטורה בורגזה - קאפוב לוצ'יאנו קטנאצ'י - סמ"ר או'הרה נלו פזאפיני - סמל איטלקי מדיה וקבצים בנושא הקרב באל עלמיין בוויקישיתוף "הקרב באל עלמיין", במסד הנתונים הקולנועיים IMDb (באנגלית) "הקרב באל עלמיין", באתר AllMovie (באנגלית) "הקרב באל עלמיין", באתר Rotten Tomatoes (באנגלית) "הקרב באל עלמיין", במסד הנתונים הקולנועיים KinoPoisk (ברוסית) Erickson, Hal. "The Battle of El Alamein on AllMovie". AllMovie. אורכב מ-המקור ב-7 בדצמבר 2013. נבדק ב-9 במאי 2020. {{cite web}}: (עזרה) ערך זה הוא קצרמר בנושא סרטים איטלקיים ובנושא סרטים צרפתיים. אתם מוזמנים לתרום לוויקיפדיה ולהרחיב אותו.
אחריות לשואה

האחריות לשואה היא נושא לדיון היסטורי מתמשך שנמשך מספר עשורים. הוויכוח על מקורות השואה מכונה פונקציונליזם לעומת אינטליציונאליזם. חוקרים כמו לוסי דווידוביץ' טוענים כי אדולף היטלר תכנן את השמדת העם היהודי כבר בשנת 1918, ופיקח באופן אישי על ביצוע ההשמדה. עם זאת, פונקציונליסטים כמו ראול הילברג טוענים שתוכניות ההשמדה התפתחו בשלבים, כתוצאה מיוזמות שביצעו הפקידות בתגובה לכישלונות של מדיניות השלטון. האחריות העיקרית לשואה מוטלת על היטלר והנהגת המפלגה הנאצית, אך פעולות לרדיפת יהודים, צוענים, ואחרים בוצעו גם על ידי האס אס, הוורמאכט, אזרחים גרמנים, וכן על ידי משתפי פעולה בשאר אירופה. שורה של גורמים תרמו לאירועי השואה ברחבי היבשת, החל מגזענות כללית (כולל אנטישמיות), שנאה דתית, ציות עיוור, אדישות, אופורטוניזם פוליטי, כפייה, רווחים ושנאת זרים. עצמת ההשמדה בשואה עוררה ניתוח רב. השואה התאפיינה כפרויקט של השמדה תעשייתית. מחברים כמו אנזו טרוורסו טענו ב"מקורות האלימות הנאצית" כי אושוויץ הייתה במפורש תוצר של הציוויליזציה המערבית שמקורה ברדיפה דתית וגזעית מימי הביניים, שהביאה יחד" סוג מסוים של סטיגמטיזציה ..." אחרים כמו ראסל יעקובי טענו כי השואה היא תוצר של ההיסטוריה הגרמנית עם שורשים עמוקים בחברה הגרמנית - "סמכותיות נוקשה, הליברליזם הרפה, לאומנות ואנטישמיות ארסית". בעבודתו השנויה במחלוקת של דניאל גולדהגן, "התליינים המוכנים של היטלר", נטען כי הנאציזם מובן כתוצאה מהיסטוריה ארוכה של תכונות גרמניות ייחודיות". ההיסטוריון ג'ורג' מוסה טען כי הצורה הקיצונית של גזענות אירופית, שהובילה לשואה, החלה עוד במאה ה-18. השפעות השואה משתפי פעולה עם השלטון הנאצי במלחמת העולם השנייה אחריות פיקודית תגובת העולם לשואה כצאן לטבח Confino 2011, pp. 126–128. Traverso 2003, p. 19. Mosse 1980, pp. 1–16. ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
קרל וילהלם גרופיוס

קרל וילהלם גרופיוס (בגרמנית: Karl Wilhelm Gropius;‏ 4 באפריל 1793 – 20 בפברואר 1870), היה צייר תפאורות גרמני ואמן נוף, שעבד בתיאטראות של ברלין. הוא היה גם מדפיס ומוכר וקריקטוריסט פורה. גרופיוס נולד בבראונשווייג, בנם של וילהלם ארנסט גרופיוס ואשתו לוסי (לבית גרייפר). עוד כשהיה ילד המשפחה עברה לברלין שם פתח אביו בית חרושת למסכות וחנות. לאחר שהתאמן עם אביו בשנות העשרה שלו נסע באירופה כדי להרחיב את השכלתו האמנותית. בפריז הוא הכיר את תצוגות הדיורמה שהומצא על ידי לואי דאגר וצ'ארלס מארי בוטון. בשובו לברלין התאמן אצל קארל פרידריך שינקל כצייר נוף. החל משנת 1819 עבד כמעצב במה, אומן ומעצב בתיאטרון הופטהאטרון ובתיאטראות אחרים בברלין. בתפקיד זה הוא תכנן בין היתר את תפאורות הבמה והתפאורות לקראת בכורתו של "דר פריישוץ" מאת קרל מריה פון ובר אשר ב־18 ביוני 1821 פתח את התיאטרון בברלין שנבנה מחדש, שתוכנן על ידי מורו שינקל. באיטליה וביוון הוא אסף אוסף גדול של רשמים ורישומים, שהשתמש בהם בתצוגות הדיורמה. שאותה פתח עם אחיו בשנת 1827 בברלין, בנוסף למשרד לפרסומי אמנות שהפכו להצלחה גדולה. היו לו תלמידים רבים, ביניהם אדוארד גרטנר ואמיל רוברג. בשנת 1822 נבחר גרופיוס כחבר באקדמיה הפרוסית לאמנויות. גרופיוס נפטר בברלין ב־20 בפברואר 1870. בשנת 1820 התחתן גרופיוס עם קלודין קוסט (1801–1827), עימה נולדו לו שלושה ילדים: פאול, שהיה גם אמן והשתלט על עסקיו של אביו, וירש את מקומו כתפאורן ואמן הנוף בתיאטרון הופטהיאטר. ושתי בנות, אחת מהן, אנטוני, הייתה אמו של אמן הנוף פאול פליקל. מאשתו השנייה, ז'נט יודה (1775–1855), לא היו לו ילדים. מדיה וקבצים בנושא קרל וילהלם גרופיוס בוויקישיתוף Johannes Brahms, Johannes Brahms: Life and Letters, Oxford University Press, 2001, ISBN 978-0-19-924773-8. (באנגלית) Benedict Taylor, Mendelssohn, Routledge, 2017-07-05, ISBN 978-1-351-55852-5. (באנגלית) Deutsche Biographie, Gropius, Carl - Deutsche Biographie, www.deutsche-biographie.de (בגרמנית) Mark A Radice (ed.), 2003: Opera in Context: Essays on Historical Staging from the Late Renaissance to the Time of Puccini Die deutsche Malerei der Gegenwart auf der Jubiläums-Ausstellung der Kgl. Akad. der Künste zu Berlin 1886, -: Die deutsche Malerei der Gegenwart auf der Jubiläums-Ausstellung der Kgl. Akad. der Künste zu Berlin 1886, -: Hanfstaengel -.
קנזו טנגה

יפן זהו שם יפני; שם המשפחה הוא טנגה. קנזו טנגה (ביפנית: 丹下健三;‏ 4 בספטמבר 1913 – 22 במרץ 2005) היה מהאדריכלים היפנים החשובים ביותר של המאה ה-20. למד אדריכלות והנדסה באוניברסיטת טוקיו ולימים היה לפרופסור באוניברסיטה זו וב-MIT בבוסטון. טנגה הוא האדריכל היפני הבולט ביותר של שנות ה-50 עד שנות ה-70 אשר נודע בכישרונו לשלב את המסורת האומנותית היפנית עם האדריכלות המודרנית. הצלחתו של טנגה הייתה מהירה ומפתיעה בהתחשב במסורת היפנית השמרנית. כבר בגיל צעיר זכה במספר תחרויות אדריכלים ביפן. עם תום מלחמת העולם השנייה זכה בתחרות על לתכנון שיקום העיר הירושימה. כמו כן זכה בתחרויות לתכנון משרדי השלטון המקומי בטוקיו ואת אולמות הספורט בכפר האולימפי בעיר לקראת אולימפיאדת טוקיו (1964). בשנות ה-60 זכה בתכנון העיר סקופיה שבחבל מקדוניה שביוגוסלביה, לאחר רעידת האדמה שהחריבה אותה. בשנת 1970 היה אחראי לתכנון התערוכה העולמית אקספו 70' שנערכה באוסקה. קנזו טנגה שילב בתכנוניו אלמנטים של אדריכלים מערביים מפורסמים של אותה תקופה: לה קורבוזיה (שווייץ), אוסקר נימאייר (ברזיל), לואי קאהן (ארצות הברית), אלבר אלטו ואירו סארינן (פינלנד). קנזו טנגה זכה בפרס פריצקר בשנת 1987. 2005: בית ספר ופנימיית Hwa Chong בסינגפור 2000: מלון "כיפת טוקיו" (Tokyo Dome Hotel), טוקיו, יפן 1998: מרכז רפואי WKC, קובה, יפן 1996: משרדי מרכז השידורים של פוג'י, אודאיבה, טוקיו, יפן 1994: מגדל שינג'וקו, טוקיו, יפן 1986: אוניברסיטת נניאנג, סינגפור 1980: בניין הממשל העירוני של טוקיו 1979: בניין Hanae Mori, אאויאמה, טוקיו, יפן 1970: אקספו 70', אוסקה יפן 1964: אולם הספורט הלאומי יויוגי, בכפר האולימפי של טוקיו (שיבויה), יפן 1964: קתדרלת טוקיו, טוקיו, יפן 1957: משרדי השלטון המקומי המטרופוליני של טוקיו (שינג'וקו), יפן 1955: פארק השלום בהירושימה, יפן מרכז השידורים של פוג'י באודאיבה אולם הספורט הלאומי יויוגי ברובע שיבויה שבטוקיו משרדי השלטון המטרופוליני של טוקיו ברובע שינג'וקו שבטוקיו אדריכלות יפנית אדריכלות מודרנית מדיה וקבצים בנושא קנזו טנגה בוויקישיתוף אתר האינטרנט הרשמי של קנזו טנגה Profile of Tokyo Metropolitan Buildings קנזו טנגה, באתר אנציקלופדיה בריטניקה (באנגלית) קנזו טנגה, באתר "Find a Grave" (באנגלית)
היורשים (קומיקס)

"היורשים" (באנגלית: Inheritors) הייתה קבוצה בדיונית של נבלי-על שהופיעה בחוברות הקומיקס ספיידרמן ביקום מארוול קומיקס. הופעתה הראשונה הייתה בחוברת Superior Spider-Man #33 מנובמבר 2014, והיא נוצרה על ידי הכותב כריסטוס גייג' והמאייר מ.א. ספולוודה. היורשים מעולם הנול (ארץ-001) הופיעו לראשונה במהלך קשת הסיפור "יקום העכביש", והם שבט של ציידי טוטמים שניזונים מבעלי חיים, בני אדם ואלים. הם לוכדים את אל העכביש הנקרא בשם האורג הגדול מארץ-000 אך במחיר חייו של מטריארך השבט משום שקארן היסס להתקיף אותו. הפטריארך סולוס פוקד עליו לעטות מסכה ומגלה אותו עד אשר ירוויח את דרכו חזרה. הם משתמשים בכוחו של האורג הגדול כדי לכבוש את ארץ-001 ועוברים מממד אחד למשנהו כדי לצוד אחר טוטמי עכביש מאחר שלפי הנבואה היה להם את הכוח להפיל אותם משלטונם. לדבריו של הכותב כריסטוס גייג', מדובר באויבים יוצאים מן הכלל שדומים בהתנהגותם לערפדים ואוכלים אנשי עכביש פשוטו כמשמעו על ידי שאיבת כוח החיים שלהם. תיאור הקבוצה באתר הרשמי של מארוול קומיקס דף הקבוצה בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.